
Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


'tUrdu (eige naom 5)A) is't in Pakistan gebruuk standaardregister vaan't Hindoestani, in Indogermaanse, 
Indische taol die in groete deile vaan't Indiaas subcontinent es lingua franca deensdeit en door de elite weurt 
gesproke. Wie't Hindi is't Urdu gebaseerd op't Khariboli, 't dialek vaan Delhi en umgeving. 't Urdu is 
oontstande in 't Mogolriek, 'n islamitisch riek wat praktisch gans Zuid-Azie besloog en sinds de 
zeventienden iew Delhi es hoofstad had. 

Hindi en Urdu versjelle neet of koelek in klaanklier en grammair, meh zien gemekelek vaanein te 
oondersjeie door hun sjrifte: dewijl Hindi't Devanagari gebruuk, weurt Urdu gesjreve in 'n eige versie vaan 
't Arabisch sjrif (mie in't bezunder is't gebaseerd op de Perzische variant daovaan). Ouch't vocabulair 
versjelt: 't Urdu kint e groet aontal Perzische lienwaord (en ouch vrij vaol Arabische en Turkse), dewijl't 
Hindi mie lexicaol aofhenkelek is vaan't Sanskriet. Boete Pakistan weurt't Urdu ouch gebruuk door vaol 
Indiase moslims; iemes zien religie bepaolt daan deks of 'r 'nen Hindi- of 'nen Urdu-spreker is. Alles bijein 
sjat me't aontal mojertaolsprekers op zoe'n 65 mieljoen, met nog ins 40 mieljoen twiedetaolsprekers. 

